Kesällä meidän olohuone koki uuden järjestyksen ja vanha Ikean kaupunkitaulu sai uuden kodin pikkusiskoni luota. Sen jälkeen seinä onkin ollut tyhjillään ja olen miettinyt siihen jos jonkinlaista taulukollaasia, saamatta kuitenkaan aikaiseksi sellaista toteuttaa. Yksi syy miksi taulukollaasi varmaan jäi vain suunnitteluasteelle oli se, etten loppupeleissä päässyt yhteisymmärrykseen omien ajatuksieni kanssa – mitä valokuvia ja ylipäätään kuvia kollaasiin laittaa. Niinpä katsoin parhaaksi jättää seinän tyhjilleen ja odotin inspiraatiota.

Reilu pari viikkoa sitten näin kuvan Habitare-messuilta, missä yhdelle seinälle oltiin laitettu eurolava. Ajatus eurolavasta seinällä oli todella erikoinen sekä hauska ja siitä se ajatus sitten lähti.

Mies oli mun ajatuksesta hieman toista mieltä, mutta siitä huolimatta eilinen päivä meni appivanhempien autotallissa lavaa hioen. Lava on hiottu rälläkällä, käyttäen rälläkkään kuuluvaa teräksistä harjaa ja juuri tuolla harjalla saatiin puun omat luonnolliset syyt näkyviin ja lopputuloksesta tuli siistimpi. Itse olen lopputulokseen todella tyytyväinen ja ja siitä tuli juuri sellainen kuin olin ajatellutkin.

Habitaren kuvassa lavassa roikkui pallovalot ja pari kuvaa, mikä ei näyttänyt huonolta sekään, mutta tällä hetkellä lava näyttää niin hyvältä tuollaisenaan, etten ainakaan ihan heti ole ripustamassa siihen mitään. Oikeastaan lava on todella monipuolinen ja siitä voi tehdä juuri mieleisensä – kuten vaikka roikkuvalla viherkasvilla, lemppari aikakausilehdillä, postikorteilla, valokuvilla – u name it.

Tässä on vain mielikuvitus rajana!